**James Harold Barrett** er en canadisk-britisk arkeolog. Han er professor i middelalder- og miljøarkeologi ved Institutt for arkeologi og kulturhistorie, Norges teknisk-naturvitenskapelige universitet (NTNU). Han er én av fire prosjektledere for 4-OCEANS, et prosjekt som undersøker hvilken betydning marint liv har hatt for menneskers samfunn gjennom de siste to tusen år. Prosjektet er finansiert med et ERC Synergy Grant fra Det europeiske forskningsrådet under EUs Horisont 2020-program, og forskere innen flere felt er engasjert i arbeidet.

Utdannelse og karriere
----------------------

Barrett studerte først arkeologi ved University of Toronto. Der fikk han en B.A.-grad i antropologisk arkeologi i 1989 og en M.A.-grad i arkeologi i 1992. I 1996 tok han en doktorgrad, PhD, ved University of Glasgow med avhandlingen «*Few Know an Earl in Fishing Clothes» : Fish Middens and the Economy of the Viking Age and Late Norse Earldoms of Orkney and Caithness, Northern Scotland.*

Etter fullført doktorgrad hadde han et to års opphold som postdoktor ved Institutt for antropologi ved University of Toronto. Deretter underviste han ved University of York i flere år, før han i 2007 ble ansatt som *deputy director* (assisterende direktør) ved Mc Donald Institute of Archaeological Research, University of Cambridge. På deres nettsted er han (pr. 2022) oppført som *senior fellow* (seniorforsker) med *human paleoecology* som spesialfelt innen forskning. I perioden 2011–2021 var han også *Reader* (omtrent det samme som universitetslektor) i middelalderarkeologi ved instituttet for arkeologi, University of Cambridge.

Han var professor II ved Institutt for arkeologi og kulturhistorie ved NTNU Vitenskapsmuseet fra 2019 til 2021, og fra 2021 er han professor i middelalder- og miljøarkeologi ved samme institutt.

Barett har – og har hatt mange faglige verv i løpet av karrieren.

### Publikasjoner

* (no) Publikasjoner av James H. Barrett i BIBSYS
* (no) Publikasjoner av James H. Barrett i forskningsdokumentasjonssystemet CRIStin
* Barretts profil på Google Scholar, med h-indeks og siteringer
* «James H. Barrett». Besøkt 31. august 2020.  *Barretts profil i ResearchGate, med publikasjoner og siteringer*

Referanser
----------

1. 1 2  ; besøksdato: 23. november 2020.
2. 1 2  «James Barrett - NTNU». *www.ntnu.no*. Besøkt 8. juni 2022.
3. ↑  N.N. (2021). «Human History of Marine Life: Extraction, Knowledge, Drivers & Consumption of Marine Resources, c.100 BCE to c.1860 CE». European Commission – CORDIS EU research results. Besøkt 21. september 2022. «Advancing our understanding of the marine resources’ role in human history»
4. ↑  «4-Oceans - NTNU». *www.ntnu.edu*. Besøkt 21. september 2022.
5. ↑  James Harold Barrett (1995). *"Few know an earl in fishing clothes": Fish middens and the economy of the viking age and late norse earldoms of Orkney and Caithness, Northern Scotland* (avhandling) **(engelsk)**. University of Glasgow.
6. ↑  Paleoøkologi: lære(n) om samspillet mellom organismer og deres omgivelser i tidligere perioder i Jordens historie (Kilde: NAOB)
7. ↑  Barrett, Dr J. H. (10. juni 2013). «Prof James H. Barrett». *www.arch.cam.ac.uk* **(engelsk)**. Besøkt 21. september 2022.
8. ↑  «Ansatte - Institutt for arkeologi og kulturhistorie - NTNU». *www.ntnu.no*. Besøkt 21. september 2022.

Eksterne lenker
---------------

* «James Barrett - NTNU». *www.ntnu.no*. Besøkt 8. juni 2022.  *Barretts profilside på ntnu.no*

|  |  |
| --- | --- |
| Oppslagsverk/autoritetsdata | ORCID **·** ResearchGate **·** Google Scholar

 |